**Β. ΠΡΟΛΗΠΤΙΚΗ ΚΑΙ ΕΠΙΣΚΕΥΑΣΤΙΚΗ ΔΙΟΡΘΩΤΙΚΗ ΣΥΝΤΗΡΗΣΗ ΣΩΛΗΝΩΤΟΥ ΤΑΧΥΔΡΟΜΕΙΟΥ**

|  |  |  |  |
| --- | --- | --- | --- |
| **ΤΕΧΝΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ ΣΕ ΤΕΧΝΙΚΑ ΦΥΛΛΑΔΙΑ** |
| * 1. *Περιγραφή*   Η παρούσα τεχνική περιγραφή αφορά την ετήσια προγραμματισμένη προληπτική και επισκευαστική διορθωτική συντήρηση αποκατάστασης έκτακτων βλαβών του συγκροτήματος σωληνωτού ταχυδρομείου του Νοσοκομείου. | ΝΑΙ |  |  |
| * 1. *Ορολογία*   Οι όροι οι οποίοι θα χρησιμοποιηθούν στην παρούσα τεχνική περιγραφή ορίζονται παρακάτω: |  |  |  |
| «Συντήρηση» : Ο όρος περιλαμβάνει την προγραμματισμένη προληπτική συντήρηση και την επισκευαστική διορθωτική συντήρηση αποκατάστασης έκτακτων βλαβών. | ΝΑΙ |  |  |
| «Προγραμματισμένη προληπτική συντήρηση» : Θεωρούνται οι εργασίες εκείνες οι οποίες , στηριζόμενες σε μία λεπτομερειακή περιγραφή περιοδικών ελέγχων και επεμβάσεων, έχουν σαν σκοπό την εξασφάλιση της ομαλής και ασφαλούς λειτουργίας του σωληνωτού ταχυδρομείου | ΝΑΙ |  |  |
| «Επισκευαστική διορθωτική συντήρηση» : Θεωρούνται οι εργασίες που απαιτούνται για τη διόρθωση, επισκευή, εξάλειψη των ανωμαλιών και αποκατάσταση των έκτακτων βλαβών, που προκύπτουν από φυσιολογική και ομαλή λειτουργία ή εξ αιτίας έκτακτων αναγκών. | ΝΑΙ |  |  |
| 1. **ΠΕΔΙΟ ΕΦΑΡΜΟΓΗΣ**   Η σύμβαση εφαρμόζεται σε όλη την εγκατάσταση του σωληνωτού ταχυδρομείου του Νοσοκομείου και σύμφωνα με τις διατάξεις της κείμενης νομοθεσίας που διέπει τη λειτουργία των ηλεκτρομηχανολογικών εγκαταστάσεων. | ΝΑΙ |  |  |
| *2.1Περιγραφή των εγκαταστάσεων*  Η εγκατάσταση του σωληνωτού ταχυδρομείου, περιλαμβάνει τους σταθμούς, τους διακλαδωτήρες, τους φυσητήρες, τα αισθητήρια και το δίκτυο σωληνώσεων. | ΝΑΙ |  |  |
| **3. ΑΝΤΙΚΕΙΜΕΝΟ ΤΩΝ ΣΥΜΒΑΤΙΚΩΝ ΥΠΟΧΡΕΩΣΕΩΝ** |  |  |  |
| *3.1 Συνοπτική περιγραφή των εργασιών συντήρησης*  Το αντικείμενο των συμβατικών υποχρεώσεων του αναδόχου, που θα αναλάβει την ετήσια προγραμματισμένη προληπτική συντήρηση και επισκευαστική διορθωτική συντήρηση αποκατάστασης εκτάκτων βλαβών του Σωληνωτού Ταχυδρομείου του Νοσοκομείου. | ΝΑΙ |  |  |
| *3.2 Αναλυτική περιγραφή των εργασιών προληπτικής συντήρησης*  Για τη απρόσκοπτη λειτουργία του συστήματος και την άμεση υποστήριξή του ο Ανάδοχος θα αναλάβει τον απομακρυσμένο έλεγχο του συστήματος, καθώς και την αποκατάσταση όσων βλαβών δεν απαιτούν ανταλλακτικά και την έκτακτη υποστήριξη με τεχνικό όταν απαιτείται.  Η συντήρηση θα αφορά το δίκτυο του σωληνωτού ταχυδρομείου του Νοσοκομείου με τα μηχανήματα και τα παρελκόμενά του και θα περιλαμβάνει: | ΝΑΙ |  |  |
| * Επίσκεψη και έλεγχο του υποστηριζόμενου εξοπλισμού 2 φορές το χρόνο. | ΝΑΙ |  |  |
| * Έλεγχο και πιθανή διόρθωση των βασικών ρυθμίσεων του υποστηριζόμενου εξοπλισμού. | ΝΑΙ |  |  |
| * Άνοιγμα όλων των σταθμών για λεπτομερή καθαρισμό. | ΝΑΙ |  |  |
| * Λίπανση των σταθμών. | ΝΑΙ |  |  |
| * Έλεγχος των γραμμών data των σταθμών. | ΝΑΙ |  |  |
| * Εσωτερικό καθαρισμό του υποστηριζόμενου εξοπλισμού, όπου αυτό είναι δυνατό. | ΝΑΙ |  |  |
| * Ρύθμιση, προγραμματισμός και έλεγχος της λειτουργίας του υποστηριζόμενου εξοπλισμού, δηλαδή έλεγχο ικανότητας λειτουργίας και καλής απόδοσης. | ΝΑΙ |  |  |
| * Καθαρισμός και ρύθμιση στους διακλαδωτήρες. | ΝΑΙ |  |  |
| * Έλεγχος των σωλήνων και των καλωδίων. | ΝΑΙ |  |  |
| * Τη λήψη κάθε προληπτικού μέτρου για την αποφυγή τυχόν ανωμαλιών ή ζημιών στη λειτουργία του υποστηριζόμενου εξοπλισμού. | ΝΑΙ |  |  |
| * Σε περίπτωση βλάβης θα υπάρχουν απεριόριστες επισκέψεις το χρόνο όπου η επισκευή θα γίνεται χωρίς χρέωση εκτός και αν προκληθεί είτε από βαριά αμέλεια του χρήστη είτε από ακραία καιρικά φαινόμενα (π.χ. κεραυνός) είτε από σφάλμα του δικτύου της ΔΕΗ και του ρεύματος. | ΝΑΙ |  |  |
| * Ανταπόκριση κάθε φορά που υπάρχει οποιοδήποτε βλάβη ή εμπλοκή της εγκατάστασης το αργότερο μέσα σε (48 ώρες) από την ημέρα της ειδοποιήσεως από το Νοσοκομείο. | ΝΑΙ |  |  |
| * Επίλυση των προβλημάτων στο χώρο του Νοσοκομείου. Η τυχόν μεταφορά μηχανήματος σε εγκεκριμένο εργαστήριο του συντηρητή μπορεί να γίνει μόνον υπό την προϋπόθεση ότι το πρόβλημα δεν επιλύεται διαφορετικά και θα υπάρχει προηγουμένως έγγραφη συναίνεση του Νοσοκομείου. | ΝΑΙ |  |  |

|  |  |  |  |
| --- | --- | --- | --- |
| * Στις υποχρεώσεις του Αναδόχου περιλαμβάνεται και η 24ωρη τηλεφωνική υποστήριξη / σύνδεση μέσω ιντερνέτ στο σύστημα. Σε περίπτωση που δεν είναι εφικτή η αποκατάσταση της λειτουργίας απομακρυσμένα, ο Ανάδοχος είναι υποχρεωμένος να αποστέλλει τεχνικό για αποκατάσταση της βλάβης εντός 48 ωρών. | ΝΑΙ |  |  |
| * Ο Ανάδοχος αναλαμβάνει την υποχρέωση της ομαλής, συνεχούς και απρόσκοπτης λειτουργίας του σωληνωτού ταχυδρομείου. Είναι δε υπόλογος έναντι του νοσοκομείου για την έγκαιρη ενημέρωση επί των επιβαλλόμενων εργασιών ή ενεργειών αφ’ ενός βελτίωσης της λειτουργίας του, αφ’ ετέρου δε πρόληψης μείζονος βλάβης εκ της συνήθους χρήσεως και φθοράς. | ΝΑΙ |  |  |
| * Τα ανταλλακτικά επισκευή βλάβης επιβαρύνουν το Νοσοκομείο. | ΝΑΙ |  |  |
| Απαγορεύονται οι οποιεσδήποτε τροποποιήσεις η αντικαταστάσεις υλικών στον εξοπλισμό δίχως τον έλεγχο και την έγκριση της Τεχνικής Υπηρεσίας. | ΝΑΙ |  |  |
| **4. ΓΕΝΙΚΕΣ ΣΥΜΒΑΤΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ** |  |  |  |
| *4.1 Εγκατάσταση Αναδόχου-Έναρξη εργασιών*  Με την υπογραφή της σύμβασης ο Ανάδοχος υποχρεούται να επισκεφθεί την εγκατάσταση και να ενημερωθεί για την κατάσταση στην οποία βρίσκεται ώστε να ξεκινήσει η εκπλήρωση των συμβατικών υποχρεώσεών του. Με την εγκατάσταση του Αναδόχου νοείται ότι αυτός παραλαμβάνει την εγκατάσταση, ελεγμένη από απόψεως ευρύθμου λειτουργίας, και θα πρέπει να την παραδώσει σε καλή κατάσταση μετά την λήξη της σύμβασης. | ΝΑΙ |  |  |
| *4.2 Περιγραφή συμβατικής υποχρέωσης*  Ο Ανάδοχος αναλαμβάνει την επιθεώρηση, συντήρηση, επίβλεψη, εγγύηση της άρτιας, αδιάλειπτης απρόσκοπτης και οικονομικής λειτουργίας του Σωληνωτού Ταχυδρομείου, σύμφωνα προς τις ισχύουσες διατάξεις, προς τους εν γένει ισχύοντες Ελληνικούς και Ευρωπαϊκούς κανονισμούς, τα Ελληνικά και Ευρωπαϊκά πρότυπα και τους κανόνες της επιστήμης και της τέχνης. Η εξασφάλιση αυτή εννοείται επί 24ωρο επί επτά ημέρες εβδομαδιαίως και για όλες τις ημέρες του έτους, συμπεριλαμβανομένων Σαββατοκύριακων. | ΝΑΙ |  |  |
| *4.3 Συχνότητα συντήρησης*  Η συντήρηση θα διενεργείται από τον Ανάδοχο, σύμφωνα με τα αναγραφόμενα στην αναλυτική περιγραφή των εργασιών. | ΝΑΙ |  |  |
| *4.4 Μέσα συντήρησης*  Ο Ανάδοχος έχει την υποχρέωση να διαθέτει, χωρίς πρόσθετη αποζημίωση, κάθε όργανο, συσκευή ή εργαλείο για την εκτέλεση των εργασιών συντήρησης, για τον έλεγχο και τις δοκιμές των εγκαταστάσεων καθώς και για την επισκευή και τη ρύθμιση αυτών. Τα εν λόγω εργαλεία και μέσα πρέπει να είναι κατάλληλα για τον σκοπό για τον οποίο θα χρησιμοποιηθούν, να είναι σε καλή κατάσταση ώστε να μην δημιουργούν κινδύνους ατυχημάτων στο προσωπικό του Αναδόχου, σε τρίτους ή φθορές στις εγκαταστάσεις. Η Τεχνική Υπηρεσία διατηρεί το δικαίωμα να απαγορεύσει τη χρησιμοποίηση από τον Ανάδοχο εργαλείων και μέσων, τα οποία δεν πληρούν τις ανωτέρω προϋποθέσεις, χωρίς, εξαιτίας αυτού, να γεννάται οποιαδήποτε απαίτηση του Αναδόχου έναντι του Νοσοκομείου. | ΝΑΙ |  |  |
| *4.5 Αναλώσιμα υλικά*  Το κόστος των μικροϋλικών αναλωσίμων της συντήρηση, ήτοι καθαριστικά και λιπαντικά, θα βαρύνουν τον Ανάδοχο. Στην έννοια αναλώσιμα μικροϋλικά δεν περιλαμβάνονται τα ανταλλακτικά της εγκατάστασης, που πρέπει να αντικατασταθούν λόγω βλάβης. Η δαπάνη αυτών των τελευταίων βαρύνει το Νοσοκομείο. | ΝΑΙ |  |  |
| *4.6 Ανταπόκριση*  Πέραν των προγραμματισμένων επιθεωρήσεων, ελέγχων και τακτικών συντηρήσεων, ο Ανάδοχος οφείλει να ανταποκρίνεται στις έγγραφες και τηλεφωνικές κλήσεις αναγγελίας βλαβών ή δυσλειτουργιών της εγκατάστασης, είτε άμεσα μέσω μόντεμ, είτε με φυσική παρουσία τεχνικού στην εγκατάσταση το αργότερο μέσα σε 48ώρες. | ΝΑΙ |  |  |
| *4.7 Υποχρέωση Επισκευαστικής Διορθωτικής Συντήρησης*  Ο Ανάδοχος είναι υποχρεωμένος να προβαίνει σε επισκευαστική διορθωτική συντήρηση αποκατάστασης βλαβών ή ζημιών άμεσα και πάντως όχι σε χρονικό διάστημα μεγαλύτερο των 48 ωρών, από την στιγμή της ανάθεσης (όταν δεν απαιτούνται ανταλλακτικά). Το κόστος των ανταλλακτικών δεν συμπεριλαμβάνεται στο συμβατικό τίμημα. Σε περίπτωση που απαιτούνται ανταλλακτικά, ο Ανάδοχος είναι υποχρεωμένος να το αναφέρει εγγράφως στην Τεχνική Υπηρεσία. Το Νοσοκομείο διατηρεί το δικαίωμα της ανάθεσης της προμήθειας ανταλλακτικών σε τρίτους. | ΝΑΙ |  |  |
| *4.8 Μη υποχρέωση**Επισκευαστικής Διορθωτικής Συντήρησης*  Ο Ανάδοχος δεν είναι υποχρεωμένος να προβαίνει σε επισκευαστική διορθωτική συντήρηση αποκατάστασης βλαβών ή ζημιών εντός 48 ωρών εφόσον πρόκειται για απρόβλεπτη βλάβη μεγάλης έκτασης, ή στην περίπτωση κατά την οποία τα απαιτούμενα ανταλλακτικά δεν βρίσκονται στην παρακαταθήκη του ή δεν είναι δυνατόν να βρεθούν αμέσως και εντός του προβλεπομένου χρόνου στην εγχώρια αγορά. Στην περίπτωση αυτή ο Ανάδοχος είναι υποχρεωμένος να ενημερώνει την Τεχνική Υπηρεσία του Νοσοκομείου εγγράφως, για τους λόγους της αδυναμίας επισκευής. | ΝΑΙ |  |  |
| *4.9 Ημερολόγιο συντήρησης-Καρτέλες μηχανημάτων*  Ο Ανάδοχος θα τηρεί Ημερολόγιο Συντήρησης για την εγκατάσταση, όπου θα γράφει κάθε φορά την προέλευσή του, τη γενομένη συντήρηση και επιθεώρηση με όλες τις τυχόν σχετικές παρατηρήσεις ή οδηγίες του. Τα φύλλα του ημερολογίου θα κατατίθενται στην Τεχνική Υπηρεσία του Νοσοκομείου, όπου και θα φυλάσσονται. Εφ’ όσον από την επιθεώρηση διαπιστώνεται ή διαφαίνεται επικείμενη βλάβη ή φθορά, ο Ανάδοχος θα επιλαμβάνεται αμέσως για την αποκατάστασή της, κατά τον τρόπο που περιγράφεται ανωτέρω. Κατά περίπτωση δύναται το Ημερολόγιο Συντήρησης να αντικατασταθεί από Δελτία Συντήρησης, με τη σύμφωνη γνώμη της Τεχνικής Υπηρεσίας. Τέλος ο Ανάδοχος είναι υποχρεωμένος να παραδώσει σε ηλεκτρονική μορφή (αρχεία Word, Excel, PDF κλπ) όλες τις καταγραφές ενεργειών, συντηρήσεων, αποτελεσμάτων, βλαβών και παρατηρήσεων, τις οποίες και θα αποστέλλει μέσω ηλεκτρονικού ταχυδρομείου στους επιβλέποντες. | ΝΑΙ |  |  |
| *4.10 Ενημέρωση Εργοδότη-Προσφορές αποκατάστασης*  Ο Ανάδοχος είναι υποχρεωμένος να ενημερώνει την Τεχνική Υπηρεσία του Νοσοκομείου εγγράφως για τις ενέργειες που απαιτούνται για την αποκατάσταση των βλαβών, ώστε η Υπηρεσία να διενεργεί τον απαραίτητο έλεγχο της αναγκαιότητας εκτέλεσης των εργασιών αυτών και να προβαίνει στην έγκριση της σκοπιμότητας και της δαπάνης. Τα παλαιά ανταλλακτικά θα παραδίδονται στην Τεχνική Υπηρεσία του Νοσοκομείου. Το Νοσοκομείο διατηρεί το δικαίωμα της προμήθειας των ανταλλακτικών από τρίτους, αν αυτό κριθεί συμφέρον οικονομικά. | ΝΑΙ |  |  |
| *4.11 Έκτακτη ανάγκη*  Ο Ανάδοχος δεν βαρύνεται για φθορά ή κακή λειτουργία των μηχανημάτων, που προέρχεται από πυρκαγιά, πλημμύρα, διαδήλωση, πόλεμο ή βανδαλισμό. Βαρύνεται όμως για βλάβες οι οποίες θα προέλθουν από την κακή συντήρηση, ή ζημιά, ή κακή χρήση που θα προκαλέσει ο ίδιος στα μηχανήματα και τις εγκαταστάσεις. | ΝΑΙ |  |  |
| *4.12 Εργασίες εκτός συντήρησης*  Δεν περιλαμβάνεται στην έννοια της συντήρησης κάθε επιπλέον μετατροπή ή προσθήκη. Επίσης δεν περιλαμβάνεται στην έννοια της συντήρησης αποκατάσταση βλαβών που δεν οφείλονται σε φυσιολογική φθορά αλλά σε αποδεδειγμένα εσφαλμένο χειρισμό του προσωπικού του Νοσοκομείου, καθώς επίσης και οι περιπτώσεις εγκατάστασης πρόσθετου εξοπλισμού, ή εξοπλισμού που αποκτάται από το Νοσοκομείο μετά την υπογραφή της συμβάσεως αυτής. Στην περίπτωση αυτή θα καταβάλλεται στον Ανάδοχο, εκτός από το κόστος των ανταλλακτικών, αμοιβή εργασίας κατόπιν προηγουμένης συμφωνίας. Στην περίπτωση που δεν υπάρξει οικονομική συμφωνία μεταξύ των δύο μερών, το Νοσοκομείο δικαιούται να αναθέσει τις εργασίες αυτές σε τρίτον. | ΝΑΙ |  |  |
| *4.13 Εργασίες εκτός ειδικότητας*  Επίσης δεν περιλαμβάνονται στην έννοια της συντήρησης των μηχανημάτων οι εργασίες που εκφεύγουν της ειδικότητας του Αναδόχου (ηλεκτρομηχανολογικά), με ρητή προϋπόθεση ότι θα υπάρχει ειδική προς τούτο πρόταση και γνωμάτευση της Τεχνικής Υπηρεσίας του Νοσοκομείου. Συγκεκριμένα μνημονεύονται οι οικοδομικές, ξυλουργικές, σιδηρουργικές κλπ εργασίες των χώρων όπου βρίσκονται τα μηχανήματα. Οι εργασίες αυτές θα γίνονται κατόπιν ειδικής συμφωνίας όπως προβλέπεται από τα παραπάνω. | ΝΑΙ |  |  |
| *4.14 Έξοδα μεταφοράς*  Τα έξοδα μεταφοράς προσωπικού και υλικών από και προς το Νοσοκομείο βαρύνουν αποκλειστικά τον Ανάδοχο. Εξαίρεση αποτελεί η μεταφορά υλικών για την εκτέλεση εργασιών που δεν περιλαμβάνονται στη σύμβαση. Σε αυτήν την περίπτωση ο Ανάδοχος υποχρεούται να συμπεριλάβει τα έξοδα μεταφοράς στην προσφορά του. | ΝΑΙ |  |  |
| *4.15 Παράδοση εγκαταστάσεων*  Μετά το τέλος της συντήρησης ο Ανάδοχος είναι υποχρεωμένος να παραδίδει την εγκατάσταση εν λειτουργία και να εκδίδει το σχετικό πιστοποιητικό καλής και ασφαλούς λειτουργίας των εγκαταστάσεων που περιλαμβάνονται στη σύμβαση. | ΝΑΙ |  |  |
| *4.16 Ωράριο εκτέλεσης της συντήρησης*  Οι εργασίες συντήρησης θα εκτελούνται από τον Ανάδοχο, χωρίς να προκαλέσουν αναστάτωση ή να παρεμποδίσουν τη λειτουργία του Νοσοκομείου και ώρες από 7.00’ π.μ. έως 15.00’ μ.μ. Κατ’ εξαίρεση μπορούν οι εργασίες να πραγματοποιούνται και κατά τη διάρκεια απογευματινής ή βραδινής βάρδιας, ή αργίας για την εξασφάλιση της εύρυθμης λειτουργίας του Νοσοκομείου, υπό την προϋπόθεση ότι αυτό θα γίνει μετά από συνεννόηση με την Τεχνική Υπηρεσία. Στην τελευταία αυτή περίπτωση ο Ανάδοχος δεν θα δικαιούται ιδιαίτερης επιπλέον αποζημίωσης. | ΝΑΙ |  |  |
| *4.17 Τεχνικές διαφωνίες*  Η Τεχνική Υπηρεσία του Νοσοκομείου έχει το δικαίωμα να προβαίνει σε τεχνικές υποδείξεις, κάθε δε διαφωνία του Αναδόχου επί αυτών θα επιλύεται με την εφαρμογή των σχετικών διατάξεων της κείμενης νομοθεσίας. Επίσης, αν κατά τη διάρκεια εκτέλεσης συμβατικών του υποχρεώσεων, ο Ανάδοχος έχει τη γνώμη ότι έλαβε εντολή από τους Επιβλέποντας για την εκτέλεση εργασιών, οι οποίες κάνουν αμφίβολη την αποκατάσταση βλάβης, ή την λειτουργία των εγκαταστάσεων, ή έχει ως συνέπεια την παρέκκλιση από τους ισχύοντες κανονισμούς, τότε πρέπει πριν την έναρξη κάθε σχετικής εργασίας, να υποβάλει αμέσως με έγγραφό του στην Τεχνική Υπηρεσία τις αντιρρήσεις του. | ΝΑΙ |  |  |
| *4.18 Αστική και ποινική ευθύνη*  Ο Ανάδοχος υποχρεούται να τηρεί πιστά κάθε νόμο, διάταγμα, οδηγία και γενικά κάθε διάταξη και κανονισμό σχετικά με τις εγκαταστάσεις Σωληνωτών Ταχυδρομείων και τους κανόνες συντήρησης, που ισχύουν και πρόκειται να ισχύσουν κατά τη διάρκεια της παρούσας σύμβασης, είναι δε αποκλειστικά υπεύθυνος ποινικά και αστικά για κάθε ατύχημα που θα συμβεί, από κακή συντήρηση των μηχανημάτων. Για το λόγο αυτό θα έχει σε ισχύ ασφαλιστήριο συμβόλαιο με ασφαλιστική Εταιρεία αποδεκτή από το Ελληνικό Κράτος αξίας μεγαλύτερης του προϋπολογισμού του Διαγωνισμού. Επίσης ο Ανάδοχος θα έχει πλήρως την αστική και ποινική ευθύνη της ασφαλούς, αδιάλειπτης καικαλής λειτουργίας της εγκατάστασης Σωληνωτού ταχυδρομείου του Νοσοκομείου. | ΝΑΙ |  |  |
| *4.19 Καθαριότητα-Περιβάλλον*  Ο Ανάδοχος είναι υποχρεωμένος να λαμβάνει όλα τα αναγκαία μέτρα και να εκτελεί όλες τις αναγκαίες εργασίες προκειμένου να εξασφαλίζει την καθαριότητα των εγκαταστάσεων και των χώρων αυτών. Θα περισυλλέγει πάσης φύσεως άχρηστα υλικά ή υπολείμματα εργασιών, θα τα απομακρύνει και θα τα απορρίπτει σε θέσεις επιτρεπόμενες από τις αρμόδιες Αρχές. Τα έξοδα απομάκρυνσης και μεταφοράς των υπολειμμάτων θα βαρύνουν αποκλειστικά τον Ανάδοχο. | ΝΑΙ |  |  |
| *4.20 Επίλυση διαφορών*  Εάν ο Ανάδοχος δεν εκτελέσει τους όρους της σύμβασης ή τους εκτελέσει πλημμελώς, το Νοσοκομείο διατηρεί το δικαίωμα της έκπτωσής του και την εξέταση για την αποζημίωσή του. Σε κάθε περίπτωση αρμόδια για την επίλυση των διαφορών είναι τα αρμόδια Ελληνικά Δικαστήρια. | ΝΑΙ |  |  |
| **5. ΠΡΟΣΩΠΙΚΟ ΑΝΑΔΟΧΟΥ, ΑΣΦΑΛΙΣΤΙΚΕΣ ΥΠΟΧΡΕΩΣΕΙΣ, ΜΕΤΡΑ ΑΣΦΑΛΕΙΑΣ** |  |  |  |
| *5.1 Εκτέλεση του έργου-Ασφάλιση προσωπικού*  Ο Ανάδοχος υποχρεούται να εκτελέσει τις συμβατικές του υποχρεώσεις με έμπειρο προσωπικό, του οποίου είναι ο αποκλειστικός εργοδότης (απαράβατος όρος) και ο μόνος υπεύθυνος έναντι παντός τρίτου για την ακριβή τήρηση των διατάξεων της εργατικής νομοθεσίας. Είναι υποχρεωμένος να ασφαλίζει το προσωπικό του, σύμφωνα με τις εκάστοτε ισχύουσες Νομοθετικές Διατάξεις στα αρμόδια κατά περίπτωση ασφαλιστικά ταμεία και να καταβάλει ανελλιπώς και εγκαίρως όλες τις σχετικές προβλεπόμενες εισφορές. Οι κάθε είδους καταβολές προς τα ασφαλιστικά ταμεία για όλο το προσωπικό του αναδόχου βαρύνουν τον ίδιο. | ΝΑΙ |  |  |
| *5.2 Ικανότητες και ειδίκευση προσωπικού*  Το προσωπικό που θα απασχολεί ο Ανάδοχος για την εκτέλεση των εργασιών, ασχέτως ειδικότητας, πρέπει να είναι υγιές, ικανό, ειδικευμένο, έμπιστο και να έχει όλα τα προσόντα και τις προϋποθέσεις που προβλέπονται από την Ελληνική και Ευρωπαϊκή νομοθεσία και τους σχετικούς κανονισμούς. Επίσης το προσωπικό του Αναδόχου θα πρέπει να είναι άψογο από πλευράς συνέπειας, ήθους και πρέπουσας συμπεριφοράς απέναντι στους τρίτους και στο προσωπικό του Νοσοκομείου. | ΝΑΙ |  |  |
| *5.3 Εποπτεία του Νοσοκομείου*  Ρητά συμφωνείται ότι το προσωπικό που θα διατίθεται κάθε φορά, θα εργάζεται κάτω από την ευθύνη του Αναδόχου. Το προσωπικό αυτό θα είναι της αποδοχής του Νοσοκομείου, το οποίο μπορεί να ζητήσει οποτεδήποτε την αντικατάστασή του. Το Νοσοκομείο έχει το δικαίωμα της εποπτείας και ελέγχου με δικό του προσωπικό, των εκτελουμένων από τον Ανάδοχο εργασιών, γεγονός που δεν απαλλάσσει τον Ανάδοχο της ευθύνης του για τις εργασίες που εκτελεί. Ο Ανάδοχος οφείλει να συμμορφώνεται με τις οδηγίες και τις υποδείξεις που γίνονται από τον επιβλέποντα σχετικά με το αντικείμενο των συμβατικών του υποχρεώσεων. Κάθε διαφωνία του Αναδόχου επί αυτών θα επιλύεται με την εφαρμογή των σχετικών διατάξεων της κείμενης νομοθεσίας. | ΝΑΙ |  |  |
| *5.4 Ασφάλεια προσωπικού Αναδόχου*  Ο Ανάδοχος υποχρεούται να λαμβάνει τα κατά νόμο αναγκαία μέτρα για την προστασία του προσωπικού του από ατυχήματα, για τα οποία φέρει ακέραια την αστική και ποινική ευθύνη. Πρέπει επίσης να εφαρμόζει την ισχύουσα εργατική νομοθεσία και τους κανονισμούς υγιεινής και ασφάλειας, να παρέχει στο προσωπικό του όλα τα απαραίτητα και ενδεδειγμένα μέσα προστασίας. Τέλος ο Ανάδοχος θα είναι ο μόνος και αποκλειστικός υπεύθυνος ποινικά και αστικά για κάθε ατύχημα που τυχόν θα προέκυπτε σε άλλα άτομα, εξαιτίας χειρισμών στις εγκαταστάσεις ή πλημμελούς συντήρησης αυτών. | ΝΑΙ |  |  |
| **6. ΔΙΟΙΚΗΣΗ ΚΑΙ ΕΠΙΒΛΕΨΗ ΤΩΝ ΕΡΓΑΣΙΩΝ ΣΥΝΤΗΡΗΣΗΣ** |  |  |  |
| *6.1 Ορισμός Επιβλεπόντων*  Η παρακολούθηση και επίβλεψη των συμβατικών υποχρεώσεων του Αναδόχου θα ασκούνται από τους αρμόδιους Επιβλέποντες που θα ορισθούν από την Τεχνική Υπηρεσία του Νοσοκομείου. Ο γενικός συντονισμός θα γίνεται από τον υπεύθυνο Μηχανικό του Νοσοκομείου. | ΝΑΙ |  |  |
| *6.2 Έλεγχος προσφερομένων υπηρεσιών*  Ο έλεγχος των προσφερομένων υπηρεσιών θα γίνεται από τους Επιβλέποντες. Σε περίπτωση κατά την οποία η παρεχόμενη υπηρεσία παρουσιάζει αποκλίσεις από τους όρους της σύμβασης, οι Επιβλέποντες προβαίνουν στην απόρριψη ολόκληρης ή μέρους αυτής. Ο Ανάδοχος είναι υποχρεωμένος εντός της επόμενης ημέρας να επαναλάβει την εργασία εφαρμόζοντας πιστά τους όρους της σύμβασης. Εναλλακτικά, αν η εργασία είναι αδύνατον να επαναληφθεί, το Νοσοκομείο θα προβαίνει στην απομείωση του ποσού που αντιστοιχεί στην εργασία αυτή, αφαιρώντας το από το συνολικό τίμημα της σύμβασης. Η περαιτέρω μη συμμόρφωση του Αναδόχου στις έγγραφες υποδείξεις των Επιβλεπόντων, θα προκαλεί αυτομάτως την έκπτωσή του. Στην περίπτωση αυτή ο Ανάδοχος υπόκειται σε ποινικές ρήτρες. | ΝΑΙ |  |  |
| *6.3 Εποπτεία*  Το Νοσοκομείο έχει το δικαίωμα της εποπτείας και του ελέγχου των εκτελουμένων εργασιών από τον Ανάδοχο, γεγονός που δεν απαλλάσσει τον Ανάδοχο από την ευθύνη του για τις εργασίες που εκτελεί. Ο Ανάδοχος οφείλει να συμμορφώνεται με τις έγγραφες οδηγίες και υποδείξεις που θα γίνονται από την Τεχνική Υπηρεσία του Νοσοκομείου, εφόσον αυτές δεν αντίκεινται στους συμβατικούς όρους. | ΝΑΙ |  |  |
| **7. ΕΙΔΙΚΕΣ ΣΥΜΒΑΤΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ** |  |  |  |
| *7.1 Πιστοποιήσεις*  Λόγω της ιδιαίτερης σπουδαιότητας της εγκατάστασης, η οποία προκύπτει από το γεγονός ότι υποστηρίζει κρίσιμες ιατρικές μονάδες, όπως είναι το Τμήμα Επειγόντων Περιστατικών και τα Εργαστήρια με οβίδες οι οποίες θα περιέχουν προϊόντα αιμοληψιών ή έγγραφα με προσωπικά δεδομένα, το αντικείμενο των εργασιών συντήρησης απαιτεί εξειδικευμένης φύσεως προσόντα από τον Ανάδοχο, σύμφωνα με τις κείμενες διατάξεις. Ο Ανάδοχος θα πρέπει να διαθέτει και καταθέσει πιστοποιητικό διασφάλισης ποιότητας εργασίας. | ΝΑΙ |  |  |
| *7.2 Ποινικές ρήτρες* ΝΑΙ  Το Νοσοκομείο έχει δικαίωμα να επιβάλλει τις ποινικές ρήτρες που προβλέπονται από την κείμενη νομοθεσία, αλλά και ειδικές ποινικές ρήτρες της παρούσας παραγράφου, όταν ο Ανάδοχος παρουσιάζει αντισυμβατική, ή αντίθετη με τους παρόντες τεχνικούς όρους, συμπεριφορά. Οι ποινικές ρήτρες θα καταλογίζονται εις βάρος του Αναδόχου και αναλόγως είτε θα εκπίπτουν της συμβατικής αμοιβής του, είτε θα παρακρατούνται από την εγγυητική επιστολή καλής εκτέλεσης, είτε θα εισπραχθούν με τις περί εισπράξεων των Δημοσίων Εσόδων διατάξεις. Στον πίνακα που ακολουθεί μνημονεύονται ορισμένες περιπτώσεις επιβολής ποινικών ρητρών και τα αντίστοιχα πρόστιμά τους: | ΝΑΙ |  |  |
| **ΕΝΕΡΓΕΙΑ ΠΡΟΣΤΙΜΟ** |  |  |  |
| Μη καταγραφή βλάβης - 100€/βλάβη | ΝΑΙ |  |  |
| Μη έγκαιρη ενημέρωση για βλάβη, ή προειδοποίηση για προβληματική κατάσταση - 100€/βλάβη | ΝΑΙ |  |  |
| Μη έγκαιρη αποκατάσταση συνήθους βλάβης, που δεν απαιτεί ανταλλακτικά - 100€/βλάβη | ΝΑΙ |  |  |
| Μη υποβολή προγραμμάτων, φύλλων ελέγχου, τήρηση ημερολογίου, κλπ - 100€/ παράβαση. | ΝΑΙ |  |  |
| Κακή συμπεριφορά προσωπικού - 100 €/παράβαση | ΝΑΙ |  |  |
| Χρονική απόκλιση από εκτέλεση του χρονοδιαγράμματος συντήρησης που να δημιουργεί πρόβλημα στην λειτουργία του Νοσοκομείου - 100 €/ανά ημέρα καθυστέρησης | ΝΑΙ |  |  |
| Μη τήρηση του χρόνου προσέλευσης για αποκατάσταση βλάβης - 250€/βλάβη | ΝΑΙ |  |  |
| Έγγραφα παράπονα από Τμήματα του Νοσοκομείου για αντισυμβατική και απρεπή συμπεριφορά - 100€/αναφερόμενο περιστατικό | ΝΑΙ |  |  |
| Κάθε άλλη παράβαση που προκύπτει από δεσμεύσεις σε χρόνους ή ενέργειες - 100€/παράβαση την ημέρα | ΝΑΙ |  |  |
| Εκτός των ανωτέρω, οιαδήποτε υποτροπή του αναδόχου θα διπλασιάζει κάθε φορά το προηγούμενο επιβληθέν πρόστιμο. Όταν το σύνολο των ποινικών ρητρών φτάσει το 50% του συνολικού συμβατικού τιμήματος, τότε ο Ανάδοχος με απόφαση του Νοσοκομείου θα κηρυχθεί έκπτωτος, υποκείμενος στις προβλεπόμενες κυρώσεις. Τέλος, πέραν των ανωτέρω, το Νοσοκομείο μπορεί να επιβάλλει, ανάλογα με την συμβατική παράβαση εκ μέρους του Αναδόχου, ποινική ρήτρα ίση με ποσοστό 10% έως και 50% του μηνιαίου τιμήματος, ύστερα από εισήγηση των Επιβλεπόντων και της Τεχνικής Υπηρεσίας. | ΝΑΙ |  |  |
| Ο Ανάδοχος είναι υποχρεωμένος να καταθέσει κατάσταση ανταλλακτικών κοστολογημένων (μη συμπεριλαμβανομένου ΦΠΑ). Ο Ανάδοχος είναι υποχρεωμένος να διατηρήσει τις τιμές αυτές καθ΄όλη τη διάρκεια της ετήσιας συντήρησης. | ΝΑΙ |  |  |